OpenLLM-France/wikimedia huggingface dataset:
# Microbioteri (gènere)

Els microbioteris (Microbiotherium) foren un gènere extint de marsupials microbioteris de la família Microbiotheriidae. Se n'han trobat restes fòssils a l'Argentina (Eocè) i Xile (Miocè).

## Referències

* ↑ Entrada «Microbiotherium» de la Paleobiology Database (en anglès). [Consulta: 20 desembre 2022].
# Pat Garret i Billy el Nen

Pat Garret i Billy el Nen (títol original en anglès: Pat Garrett and Billy the Kid) és una pel·lícula estatunidenca dirigida per Sam Peckinpah, estrenada l'any 1973. La interpretació de Kris Kristofferson com a Billy el Nen va valer-li una nominació al BAFTA a l'actor revelació el 1974. Aquesta pel·lícula ha estat doblada al català.

## Argument

1881, Nou-Mèxic. A Fort Sumner, Pat Garrett ret visita al seu ancià company: Billy. Li anuncia que és el nou xèrif del comtat i li demana que fugi a Mèxic. Poc temps després, Billy i dos dels seus amics són assetjats en una cabana per Garrett i els seus homes. Billy, únic supervivent, es rendeix. Empresonat a Lincoln, no obstant això s'evadeix el dia de la seva execució. Garrett, per ordre del governador Wallace, surt en la seva persecució.

## Repartiment

* James Coburn: Pat Garrett
* Kris Kristofferson: Billy el Nen
* Jason Robards: el governador Lew Wallace
* Richard Jaeckel: el xèrif Kip Mc Kinney
* Katy Jurado: Mrs. Baker
* Chill Wills: Lemuel
* Bob Dylan: Alias
* R.G. Armstrong: Bob Ollinger
* John Beck: John W. Poe
* Matt Clark: J.W. Bell
* L.Q. Jones: Black Harris
* Jack Elam: Alamosa Bill
* Slim Pickens: el xèrif Baker
* Charles Martin Smith: Charlie Bowdre
* Harry Dean Stanton: Luke
* John Chandler: Norris
* Luke Askew: Eno
* Claudia Bryar: Mrs. Horrell
* Richard Bright: Holly
* Elisha Cook Jr.: Cody
* Rita Coolidge: Maria
* James Dodson: Lewellen Howland
* Emilio Fernandez: Paco
* Paul Fix: Pete Maxwell
* Jorge Russek: Silva
* Barry Sullivan: Chisum

## Al voltant de la pel·lícula

* La banda original de la pel·lícula ha estat dirigida per Bob Dylan. S'hi troba la seva cançó Knockin' on Heaven's Door, que més tard serà cantada per nombrosos artistes com Guns N'Roses i Avril Lavigne.

## Referències

* ↑ Pat Garret i Billy el Nen a FilmAffinity (castellà)
* ↑ Pat Garret i Billy el Nen a Allmovie (anglès)
* ↑ esadir.cat. Pat Garret i Billy el Nen. esadir.cat.
* ↑ Canby, Vincent. «Pat Garrett and Billy the Kid». The New York Times, 2010. Arxivat de l'original el 11/3/2016.
# Tachymarptis

Tachymarptis és un gènere d'ocells de la família dels apòdids (Apodidae) que habita al Vell Món.
Conté el ballester comú (Tachymarptis melba) d'Euràsia i Àfrica i el Ballester marbrenc (Tachymarptis aequatorialis) d'Àfrica. Ambdós són apòdids grans amb ales relativament amples, un cap gran, una cua bifurcada de llargada mitjana i de color blanc a la part inferior.
Una de les espècies, el ballester, cria als Països Catalans. Aquestes aus són semblants a les del gènere Apus, on havien estat classificades, si bé són més grans.

## Llistat d'espècies

Segons la classificació del Congrés Ornitològic Internacional (versió 2.5, 2010) aquest gènere està format per dues espècies:
* ballester comú (Tachymarptis melba).
* ballester marbrenc (Tachymarptis aequatorialis).

## Referències

* ↑ Winkler, David W.; Billerman, Shawn M.; Lovette, Irby J. «Swifts (Apodidae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.apodid1.01species_shared.bow.project_name. ISSN: 2771-3105.
* ↑ Turner, Angela K. «Family Hirundinidae (Swallows and Martins)». A: del Hoyo, J.; Elliott, A.; Christie, D.A. (eds). Handbook of the birds of the world. Vol. 9: Cotingas to Pipits and Wagtails. Barcelona : Lynx Edicions, 1992, p. 602–685. ISBN 978-84-87334-10-8.
* ↑ «Ballester (Tachymarptis melba)». SIOC - Servidor d'Informació Ornitològica de Catalunya. Atles dels ocells nidificants. [Consulta: 12 maig 2024].
* ↑ IUCN «Tachymarptis melba» (en anglès). BirdLife International: The IUCN Red List of Threatened Species 2021:, 18-12-2020. DOI: 10.2305/iucn.uk.2021-3.rlts.t22686774a166220226.en.
* ↑ IUCN «Tachymarptis aequatorialis» (en anglès). BirdLife International: The IUCN Red List of Threatened Species 2017:, 01-10-2016. DOI: 10.2305/iucn.uk.2017-1.rlts.t22686788a111670750.en.
# Eucladoceros

Eucladoceros (en llatí, 'banyes ramificades') és un genère extint de mamífers remugants de la família dels cèrvids que visqué al Pliocè i el Plistocè a Europa.
Tenien un gran banyam que podia arribar a mesurar fins a 1,70 m d'ample i era molt ramificada (aproximadament dotze puntes). L'animal mesurava 2,5 m de llargada i 1,8 m d'alçada. El seu parent extint Megaloceros i l'actual ant són els únics cérvols més grossos.

## Referències

* ↑ Entrada «Eucladoceros» de la Paleobiology Database (en anglès). [Consulta: 21 agost 2023].
# Per qualche dollaro in più

Per qualche dollaro in più és una pel·lícula dirigida per Sergio Leone, estrenada el 1965, amb Clint Eastwood i Lee Van Cleef.

## Argument

Dos caça-recompenses persegueixen el mateix home, El Indio, junts o de manera separada. Però les seves motivacions no són les mateixes.
El Indio, bandit cruel i boig, s'ha escapat de la presó. Es prepara per atracar el banc de El Paso, el més ben vigilat de tot l'Oest, amb una quinzena de malfactors. El Manco i el Coronel Douglas Mortimer, dos caçadors de recompenses competidors, decideixen, després d'una tensa confrontació, formar finalment equip per arrestar els bandits. Per això, El Manco es fa reclutar d'incògnit a la banda de El Indio.
Després del robatori de la caixa forta, la banda fuig al poble d'Aguascalientes, on el Coronel ofereix els seus serveis per obrir el cofre. Però els dos caçadors de recompenses són desemmascarats mentre intenten recuperar els diners. Mentrestant, els bandits comencen a matar-se. El Manco i el Coronel s'escapen llavors, i abaten els bandits un a un, fins al duel final entre el Coronel i El Indio.
L'escena final del duel, amb el ritme marcat per la música dels rellotges daurats permet comprendre les motivacions reals del Coronel: venjar la seva germana que ha estat morta per El Indio alguns anys enrere.

## Repartiment

* Clint Eastwood: Manco, alias L'home sense nom
* Lee Van Cleef: Coronel Douglas Mortimer
* Gian Maria Volontè: El Indio
* Mario Brega: Niño
* Klaus Kinski: Wild
* Mara Krupp: Mary
* Luigi Pistilli: Groggy
* Jesus Guzman: el telegrafista
* Joseph Egger: el vell profeta
* Panos Papadopulos: Sancho Perez
* Benito Stefanelli: Luke
* Rosemarie Dexter: la germana del coronel

## Al voltant de la pel·lícula

* Segona pel·lícula de la " trilogia del dòlar " de Sergio Leone: Per un grapat de dòlars , Per qualche dollaro in più i El bo, el lleig i el dolent .
* La primera tria de Sergio Leone pel paper de Douglas Mortimer havia estat Lee Marvin. Després ho va provar amb Robert Ryan. Finalment va escollir Lee Van Cleef, que s'havia especialitzat en els papers de dolent en els westerns dels anys 1950.
* Lee Van Cleef presumia a l'època de ser més ràpid que Clint Eastwood amb la pistola.
* La caixa forta que El Indio roba al banc de El Paso conté dòlars confederats.
* El Manc (Clint Eastwood) s'anomena ell mateix Monco a la pel·lícula. En italià, Monco pot voler dir una mà o un exèrcit . D'aquí el costum de beure i de menjar només amb la seva mà esquerra. La seva mà dreta es quedava sempre sota el ponxo, agafada a la pistola.
* Clint Eastwood porta el mateix ponxo que a Per un grapat de dòlars. En aquesta pel·lícula, estava foradat per 7 bales de carrabina. A Per qualche dollaro in più, la part de davant del ponxo la porta al darrere i els rastres de bales són de vegades visibles en certes escenes.
* La majoria de les escenes han estat rodades a Almeria de l'abril al juny de 1965.
* La pel·lícula va aconseguir més de 15 milions de dòlars als Estats Units.

## Enllaços externs

* Pàgina de la pel·lícula a l'IMDb
# Menoceras

Menoceras és un gènere extint de rinoceronts. El gènere inclou dues espècies, M. barbouri i M. arikarense, que visqueren a Nord-amèrica durant el Miocè inferior.

## Aspecte i estil de vida

Menoceras es caracteritzava per les dues banyes que tenia al musell, ambdues de la mateixa mida. Tanmateix, les banyes dels rinoceronts es componen de ceratina i no es fossilitzen, de manera que són les rugositats (els punts en què les banyes s'uneixen al crani) les que ho demostren. Els mascles tenien banyes però les femelles no. Menoceras era un rinoceront relativament petit i esvelt amb constitució d'ovella o porc, però era un bon corredor.

## Fòssil

S'han trobat fòssils de Menoceras a Texas, Nou Mèxic, Califòrnia, Colorado, Nebraska, Florida i Panamà. En alguns llocs se n'han trobat molts fòssils junts, cosa que suggereix que vivia en ramats.

## Referències

* ↑ Prothero, 2005, p. 189.
* ↑ Prothero, 2005, p. 65-67.
* ↑ Prothero, 2005, p. 59.

## Bibliografia

* Prothero, D. R. The Evolution of North American Rhinoceroses (en anglès). Cambridge University Press, 2005. ISBN 0-521-83240-3.
# Terra de cowboys

Terra de cowboys (títol original: The Hi-Lo Country) és una pel·lícula britànica dirigida per Stephen Frears, estrenada el 1998.

## Argument

Immediatament després de la Segona Guerra Mundial, el jove Pete Calder i Big Boy Matson tornen a la seva ciutat d'origen a Nou Mèxic, que mentrestant ha canviat molt. Jim Ed Love, adoptant mètodes industrials, ara es dedica al mercat de bestiar local i dona feina a una gran part de la població activa, incloent Little Boy, el germà de Big Boy. Els dos amics, en nom dels bons temps i un ideal romàntic de la vida del vaquer, lluiten contra aquest poder aclaparador i s'alien amb el vell ranxer Hoover jove.
Pete, de sempre promès amb la bella Josepha, s'enamora de Mona, la dona llibertina de Gómez, el braç dret de l'odiadíssim cap que ha mort d'un atac de cor després d'una derrota memorable jugant al pòquer amb Big Boy.
Quan Big Boy s'enamora perdudament de Mona, Pete s'aparta. Comença, però, un període de tensió entre Gómez i Big Boy destinat fatalment a explotar violentament quan els dos amants decideixen manifestar-se en públic. Amb l'ajuda de Pete, Big Boy s'allunya de la ciutat per experimentar una espècie d'escapada romàntica amb Mona. Josepha veu en aquesta dona una font de problemes per saber més enllà de tot pel que el seu xicot encara se sent atret.

## Repartiment

* Billy Crudup: Pete Calder
* Woody Harrelson: Big Boy Matson
* Cole Hauser: Little Boy Matson
* Enrique Castillo: Levi Gomez
* Darren E. Burrows: Billy Harte
* Jacob Vargas: Delfino Mondragon
* Robert Knott: Jack Couffer
* Sam Elliott: Jim Ed Love
* Sandy Baron: acòlit
* Patricia Arquette: Mona Birk
* John Diehl: Les Birk
* Craig Carter: Art Logan
* Penélope Cruz: Josepha O'Neil
* Walter C. Hall: Auctioneer
* James Gammon: Hoover Young

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Terra de cowboys». [Consulta: 14 març 2018].
* ↑ CHAMPLIN, CHARLES «Max Evans: Lone Writer of the Hi-Lo Country» (en anglès). Los Angeles Times, 01-01-1999. ISSN: 0458-3035.
# Garrulus

Garrulus és un gènere d'ocells de la família dels còrvids (Corvidae) que habiten a Euràsia. Als Països Catalans hi viu el gaig que fa extensiu el seu nom a la resta d'ocells del gènere, altres ocells de la mateixa família i encara altres sense relació taxonòmica, com ara el gaig blau.

## Llista d'espècies

Se n'han descrit tres espècies dins aquest gènere:
* Gaig eurasiàtic (Garrulus glandarius).
* Gaig de Lidth (Garrulus lidthi).
* Gaig capnegre (Garrulus lanceolatus).

## Referències

* ↑ El gènere Garrulus a ITIS Rev. 3-11-2010
# American Animals

American Animals és una pel·lícula britànica i estatunidenca de ficció criminal escrita i dirigida per Bart Layton i estrenada el 2018. Està basada en un robatori real que tingué lloc a la biblioteca de la Universitat Transylvania a Lexington (Kentucky) el 2004. Ha estat doblada al català.

## Argument

La narració fa salts freqüents entre entrevistes amb la gent real representada a la pel·lícula i els fets interpretats per actors. El 2003 a Lexington, Kentucky, quatre estudiants s'uneixen per a atracar la biblioteca de la universitat i robar la primera edició del llibre The Birds of America, de John James Audubon, i altres llibres de gran valor.

## Repartiment

* Evan Peters com a Warren Lipka
* Barry Keoghan com a Spencer Reinhard
* Blake Jenner com a Chas Allen
* Jared Abrahamson com a Eric Borsuk
* Udo Kier com a Sr. Van Der Hoek
* Ann Dowd com a Betty Jean Gooch

## Referències

* ↑ Lee, Chris. «The Real-life Heist Caper Behind American Animals». Vulture. New York Media, 01-06-2018. [Consulta: 22 juny 2018].
* ↑ «American Animals». FilminCAT. Arxivat de l'original el 2020-06-28. [Consulta: 26 juny 2020].
# Dreamer (pel·lícula)

Dreamer és una pel·lícula dels Estats Units del 2005 de John Gatins, protagonitzada per Kurt Russell i Dakota Fanning. La pel·lícula va rebre una nominació als Premis de la Crítica Cinematogràfica a la Millor Pel·lícula Familiar.

## Argument

En Ben Crane és un excel·lent entrenador de cavalls de curses, però quan un dels seus cavalls pateix un accident i ell li salva la vida davant la insistència de la seva filla Cale, perd la feina. La seva filla, entossudida que aquell cavall els portarà sort, convenç el seu pare per tenir cura de la "Somniadora" fins que es recuperi. Més endvant, el cavall aconsegueix guanyar la Copa de Criadors.
# Heroi de ratlles

Heroi de ratlles (títol original en anglès: Racing Stripes) és una pel·lícula estatunidenca i sud-africana del 2004. La pel·lícula, dirigida i escrita per Frederik Du Chau, barreja imatges reals, animatrònica i animació digital. Ha estat doblada al català.

## Argument

Una petita zebra d'un circ és abandonada accidentalment després d'una terrible tempesta. El pobre animal és rescatat per Nolan Walsh, un antic criador de cavalls que la porta a la seva granja. Allà la seva filla Channing cuida del poltre al que posa de nom Ratlles i que coneixerà tot un grup d'inadaptats: Tucker, un poni rondinaire; Franny, una sàvia cabra; Cacatua, un pelicà de la ciutat ara descansant en el camp; Reggie, un gall una mica histèric i el gos Lightning, un tranquil cuidador de la casa. Al costat de la seva nova llar Ratlles descobreix la finca Darlymple, on cavalls pura sang entrenen per guanyar la carrera de Kentucky, la més important. La primera vegada que la zebra ho veu, entén que ha trobat el propòsit de la seva vida, i encara que no és un cavall, la pista de carreres no li impedirà intentar guanyar la carrera.

## Repartiment

* Bruce Greenwood: Nolan Walsh
* Hayden Panettiere: Channing Walsh
* M. Emmet Walsh: Woodzie
(Veus)
* Frankie Muniz: Stripes
* Mandy Moore: Sandy
* Jeff Foxworthy: Reggie
* Joe Pantoliano: Goose
* Snoop Dogg: Lightning
* Steve Harvey: Buzz
* David Spade: Scuzz
* Dustin Hoffman: Tucker
* Whoopi Goldberg: Frannie
* Joshua Jackson: Trenton's Pride

## Crítica

* "(...) un divertit exercici a l'abast de tota la família (...) una gamberrada impensada que surt de la factoria Goma-escuma. (...) un exercici de delirant surrealisme, d'una incorrecció política evident i que tal vegada molesti a algun pare maula (que de tot hi ha), però que farà les delícies de qualsevol amant de la comicitat sense restriccions."
* "Malgrat la seva producció impecable i la seva factura realista, la història peca de previsible i només alguns diàlegs destacables oferiran alguna sorpresa. (...) Puntuació: ★★ (sobre 5)."

## Referències

* ↑ «Heroi de ratlles». Ésadir.cat. [Consulta: 4 gener 2019].
* ↑ «Racing Stripes» (en anglès). The New York Times.
* ↑ Torreiro, M. «Racing stripes». El País.
* ↑ Garrido, Inma «Racing stripes». Cinemanía.
# The Trail of the Lonesome Pine

The Trail of the Lonesome Pine és una pel·lícula de Henry Hathaway estrenada el 1936.

## Argument

Lonesome Pine. Un racó perdut de l'Amèrica salvatge on dues famílies, els Tolliver i els Falin, lliuren un combat ancestral. Aquest odi ha estat jalonat de nombroses morts, d'una part i de l'altra. Un dia, Jack Hale, un enginyer, ve a construir una via fèrria a través del país. Aconsegueix una conciliació amb els dos clans, que li permet travessar el seu territori respectiu per tal de posar-hi els rails del futur ferrocarril. Però Hale és un home instruït que porta amb ell els costums de la ciutat a aquesta regió on els homes han continuat sent salvatges i illetrats i on el progrés no ha penetrat. Les tensions es fan evidents al si de cada família, tensions que els precipitaran en una tragèdia.

## Repartiment

* Sylvia Sidney: June Tolliver
* Fred MacMurray: Jack Hale
* Henry Fonda: Dave Tolliver
* Fred Stone: Judd Tolliver
* Nigel Bruce: Thurber
* Beulah Bondi: Melissa Tolliver
* Robert Barrat: Buck Falin
* Spanky McFarland: Buddie Tolliver
* Fuzzy Knight: Tater
* Otto Fries: Corsey
* Samuel S. Hinds: el xerif
* Alan Baxter: Clay Tolliver
* Henry Brandon: Wade Falin
* Bob Kortman: Gorley Falin

## Al voltant de la pel·lícula

És una de les primeres pel·lícules rodades en technicolor. El treball sobre el color i la fotografia (amb profunditat de camp) és prou extraordinari per a l'època. The Trail of the Lonesome Pine continua sent un èxit brillant, però massa desconegut, en la carrera de Henry Hathaway'.
# Pandrinhas

Pandrinhas (en francès Pandrignes) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 159 | 181 | 152 | 126 | 139 | 155 | 170 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jacques Dubois | |

## Referències

* ↑ Toponímia occitana a lemosin.net i toponímia de la Corresa.
# Shy People

Shy People és una pel·lícula estatunidenca dirigida per Andrei Mikhalkov-Kontxalovski, estrenada el 1987.

## Argument

Diana Sullivan (Jill Clayburgh) és una reeixida escriptora i periodista de Manhattan, pel que sembla aliena a l'addicció a la cocaïna de la seva filla Grace. Per un treball per la revista Cosmopolitan, ha d'escriure un article sobre una branca perduda de la família de Diana a Louisiana, on es troben la cosina llunyana de Diana, Ruth (Barbara Hershey) i un món estrany i perillós.

## Repartiment

* Jill Clayburgh: Diana Sullivan
* Barbara Hershey: Ruth
* Martha Plimpton: Grace
* Merritt Butrick: Mike
* John Philbin: Tommy
* Don Swayze: Mark
* Pruitt Taylor Vince: Paul
* Mare Winningham: Candy
* Michael Audley: Louie

## Premis

* Premi d'interpretació femenina al Festival Internacional de Cinema de Canes per a Barbara Hershey
# La Guépia

La Guépia (en francès Laguépie) és un municipi francès situat al departament de Tarn i Garona i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 991 | 1.016 | 925 | 872 | 787 | 717 | 727 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jacques Alaux | |

## Vegeu també

* Viaur.

## Referències

* ↑ Toponímia occitana
# Amphilophus chancho

Amphilophus chancho és una espècie de peix de la família dels cíclids i de l'ordre dels perciformes. Poden assolir fins a 24,2 cm de longitud total.
Es troba a l'Amèrica Central: Nicaragua.

## Referències

* ↑ Agassiz, L. 1859. [Remarks on new fishes from Lake Nicaragua.]. Proc. Boston Soc. Nat. Hist. v. 6 (1856-1859): 407-408.
* ↑ FishBase
* 1 2 «Amphilophus chancho» (en anglès). FishBase. Froese, Rainer; Pauly, Daniel (editors).
* ↑ Stauffer Jr., J.R., J. K. McCary i K.E. Black, 2008. Three new species of Cichlid Fishes (Teleostei: Cichlidae) from Lake Apoyo, Nicaragua. Proc. Biol. Soc. Wash. 121(1):117-129.
# Sounder

Sounder és una pel·lícula estatunidenca dirigida per Martin Ritt, estrenada el 1972. Tracta la història de la crisi que viu una família negra de grangers en l'època de la Gran Depressió quan el pare, acusat d'un delicte, és empresonat.

## Repartiment

* Cicely Tyson: Rebecca Morgan
* Paul Winfield: Nathan Lee Morgan
* Kevin Hooks: David Lee Morgan
* Carmen Mathews: Mrs. Boatwright
* Taj Mahal: Ike
* James Best: Xèrif Young
* Eric Hooks: Earl Morgan
* Yvonne Jarrell: Josie Mae Morgan

## Premis i nominacions
### Nominacions

* 1973: Oscar a la millor pel·lícula
* 1973: Oscar al millor actor per Paul Winfield
* 1973: Oscar a la millor actriu per Cicely Tyson
* 1973: Oscar al millor guió adaptat per Lonne Elder III
* 1973: Globus d'Or a la millor actriu dramàtica per Cicely Tyson
* 1973: Globus d'Or a la millor nova promesa masculina per Kevin Hooks
* 1974: BAFTA a la millor música per Taj Mahal
* 1974: Grammy al millor àlbum de banda sonora escrita per pel·lícula per Taj Mahal

## Referències

* ↑ «Sounder». The New York Times.
Viccionari
# Ombres tenebroses

Ombres tenebroses (títol original en anglès, Dark Shadows) és una pel·lícula de comèdia estatunidenca de drama sobrenatural de 2012, basada en la sèrie de televisió Dark Shadows, dirigida per Tim Burton i protagonitzada per Johnny Depp, Michelle Pfeiffer, Helena Bonham Carter, Eva Green i Chloë Moretz, entre d'altres. Està doblada al català.

## Argument

El 1776, en Barnabas Collins (Johnny Depp) és un jove ben plantat i amb diners que trenca el cor d'una de les seves serventes, que és una bruixa anomenada Angelique (Eva Green). Ella decideix assassinar els seus pares i després, amb un embruix, indueix la seva promesa, Josette Dupress (Bella Heathcote) al suïcidi. En no resistir viure sense la seva estimada, en Barnabas Collins intenta llevar-se la vida llançant-se des del mateix penya-segat d'on es va llançar la seva estimada i finalment acaba per ser convertit en vampir i enterrat en vida. Quan s'obre el seu taüt el 1972, en Barnabas descobreix que la seva mansió està habitada pels seus descendents i que la matriarca és l'Elizabeth (Michelle Pfeiffer). En Barnabas, emperò, té un deute pendent: més enllà d'adaptar-se als anys 70, ha d'aconseguir que la bruixa l'alliberi del seu embruix i l'amor de la Victoria Winters (Bella Heathcote), la nova institutriu d'en David que, paradoxalment, és molt semblant a la seva estimada Josette (també Bella Heathcote).

## Producció

Ombres tenebroses està dirigida per Tim Burton, amb guió signat per Seth Grahame-Smith. El juliol del 2007, la productora Warner Bros. adquirí els drets de la telenovel·la gòtica Dark Shadows a partir del patrimoni del seu creador, Dan Curtis. L'actor Johnny Depp protagonitza la pel·lícula. El desenvolupament del projecte fou retardat a causa de la vaga de guionistes a Hollywood el 2007-2008. Després de resoldre el conflicte, la direcció del llargmetratge quedà adjudicada a Tim Burton. El guionista John August començà a redactar-ne el guió el 2009. El 2010 John August fou substituït per l'autor i guionista Seth Grahame-Smith, que quedà finalment a càrrec de la redacció del guió. Això no obstant, August rebé, juntament amb Smith, reconeixement per les seves contribucions al llargmetratge. El rodatge començà al maig del 2011 finalment. La filmació es dugué a terme a Anglaterra, als Pinewood Studios i a diverses localitzacions.
Alguns dels col·laboradors habituals de Tim Burton com Rick Heinrichs, encarregat del disseny de producció, el dissenyador de vestuari Colleen Atwood, l'editor Chris Lebenzon o el compositor Danny Elfman s'hi sumaren al projecte. El director de fotografia francès Bruno Delbonnel, conegut pels seus treballs d'Amélie, Llarg diumenge de festeig, o Harry Potter i el misteri del Príncep, fou contractat també per a la pel·lícula.

## Repartiment

* Johnny Depp
* Michelle Pfeiffer
* Eva Green
* Helena Bonham Carter
* Thomas McDonell
* Chloë Grace Moretz
* Bella Heathcote
* Jonny Lee Miller
* Hannah Murray
* Jackie Earle Haley
* Gulliver McGrath
* Ray Shirley
* Ivan Kaye
* Susanna Cappellaro
* Christopher Lee
* Alice Cooper

## Referències

* ↑ Títol català

## Enllaços externs

* Ombres tenebroses - Lloc web oficial